Un articulista d'El País veu en la concentració de poder de Mas una tornada a l'etapa de Pujol
L'articulista del diari El País, Enric Company, es pregunta aquest dimarts per a qui treballa el govern de CiU en la seva columna, i assegura que Mes està donant senyals que "la poderosa oficina en la qual es decideix tot" segueix sent, com en l'etapa de Pujol, Presidència.
Company assegura en l'article CiU ha trencat la seva estratègia de prudència preelectoral ?al maig hi ha municipals- per "evitar" la imputació judicial de dirigents de CDC com Osàcar o Colom. I argumenta que "seria ingenu pensar que Presidència no va sospesar els inconvenients de donar aquest pas, que forçosament seria denunciat per l'oposició. Però a la vista està que va considerar més important protegir als militants del seu partit".
El citat articulista assegura que aquest és "el segon avís" que Presidència "torna a ser en aquesta legislatura, com en els vells temps de Jordi Pujol, la poderosa oficina en la que es decideix tot". El primer va ser la reubicació dels mitjans de comunicació i les enquestes al departament de Mas.
Ara, conclou, està per veure si "la prudència a que obliga un període preelectoral" serà suficient perquè el Govern faci marxa enrere en promeses electorals com la supressió de l'impost de successions ?que en època de retallades beneficiaria als ciutadans amb més ingressos- o els 80 km/h, que beneficiaria als "grups de pressió de l'automòbil" quan la UE pressiona a ciutats com Barcelona perquè redueixi la seva contaminació.